Odense Adresse-Contoirs Efterretninger, 1826-04-07
Rusland. Efterat det Keiserlige Liig den 17 Marts var bragt fra Zarskojeselo til Lystslottet Tschesme, hvor det om Aftenen af Geistligheden blev omfløttet i den nye prægtige Kiste, gik det høitidelige Sørge=Jndtog i Hovedstaden næste Dag for sig. Alt om Morgenen Kl. 7 satte Toget sig i Bevægelse, og naaede først Kl. 11 1/2 til Stadens Port, hvor det modtoges af Keiseren tilhest med Storfyrst Michael, de fremmede Prindser, en talrig Generalstab, Keiserinderne Alexandrine og Marie, Storfyrst Alexander lec. Alle Huse og Tage vare fyldte med Tilskuere, Gaderne sort drapperede og nogle Huse fra øverst til nederst behængte med sort. J alle Gader, hvor Militairet dannede Spalier, maatte efter en stræng Politiebefaling intet Menneske lade sig see Toget indtog over en russisk Miil og naaede først Kl. 2 til den Kasanske Kathedralkirke. Fra Slagdommen fulgte Hs. Majestæt Keiseren i dyb Sorg, Storfyrst Michael, Prindserne af Oranien og Preussen, samt Hertugen af Wellington, Generalstaben a. udmiddelbar efter Liget tilfods, ligesom den talrige græske Geistlighed i festlig Ornat for det. Den prægtige Liigvogn med 8 Heste forspændt skal have kostet 50,000 Rubler. 4 Generalmajorer holdt ved Stangen, 8 andre Generaler bare Qvasterne paa Tron himmelen, 8 Stabsofficerer førte Hestene, den forevigede Monarks Generaladjutanter gik foran Liigvognen og ved begge Sider 60 Pager med Fakler. Kisten, Baldachinen og Vognen vare keiserlig prydede og straalede af Guld og Sølv. Jsær udmærkede sig Ridderen i Guld=Rustning paa den sneehvide Hest og Keiserens troe Livkudsk Jlm, paa hvem den dybe Smerte, hvormed han sidste Gang førte den elskede Herre, udtrykte sig ved de hyppige Taarer, som faldt paa den sneehvide Skjæg. Saalænge Processionen varede ringedes med Klokkerne fra alle Stadens Kirker og hvert Minut fyredes et Kanonskud. Da Liget var opstilt paa Katafalken i Kirken, holdt Metropoliten Seraphim en høitidelig Sjelemesse, hvorpaa aabnedes alle Stænder Adgang, for at bringe den elskede Monark deres sidste Hylding. Daglig holdes to Gange Messe i Kirken, hvor 4 Geheimeraader, 4 Statsraader, to Kammerherrer og 6 Kammerjunkere Dag og Nat holde Vagt ved Liget. Den 25de skulde det bisættes i St. Peter=Pauls Kathedralkirke. - Saaledes er den sørgelige 18 Marts forbi, den Dag, paa hvilken Keiserhuset og hele Rusland, saa at sige, anden Gang følte det uoprettelige Tab af sin inderlig elskede Fader og Velgiører. Græsketyrkiske Anliggender. Herligt har Missolungh i overstaaet nok en Storm, som Jbrahim foretog den 2 Marts baade fra Land og Søesiden, efter endnu engang at have opfordret Besætningen og tilbudt den frie Afmarsch, men som sædvanligt faaet Afslag. Alle Jndvaanerne lod sig derpaa den 28 Februar give den hellige Nadver af Præsterne, og deres Begeistring steeg til det Høieste; ei allene afslog de standhaftig alle Angreeb, men Jbrahim mistede endog, deels ved de Beleiredes Miner og deels ved deres paafølgende Udfald, flere tusinde Mand. Efter dette Tab opløste den største Deel af de halvdisciplineerte egyptiske Tropper sig, og Jbrahim begav sig igjen til Patras. Paa de joniske Øer er Glæden over denne nye Seier ubeskrivelig. Vigtig for Grækerne er ogsaa den Omstændighed, at flere engelske Kapitainer, hvis Skibe de have konfiskeret, fordi der fandtes tyrkisk Eiendom ombord, ingen Trøst have faaet paa deres Klager til Regjeringen paa Corfu, hvorved Engelland synes at erkjende Grækernes Visitationsret. Den brittiske Konsul i Alexandrien har ogsaa forbudt sin Nations Skibe at føre Vaaben og Munition til Grækenland. Overalt i Nederlandene, foranstaltes Jndsamlinger. Det samme gjør Værtinden i alle Pariser Selskaber, hvor Man ikke er tyrkisk findet. J et af disse har Hertugen af De vonshire givet 1000 Fr. Til en anden Subskription har Hertugen af Orleans bidraget 5000 Fr. Konstitutionel har faaet 1000 Fr. tilsendt fra en Damme som kalder sig Adelaide, og Hr. Ternaux foranstalter en Malerie=Udstilling til Bedste for Grækerne.